
DRONO – ORO TAIKINIO PALEIDIMO PASLAUGOS TECHNINĖ SPECIFIKACIJA


1. Pirkimo objekto paskirtis:
1.1. Pirkimo objektas – drono-oro taikinio (toliau – DOT) paleidimo ir operavimo paslauga (toliau – Paslauga).
1.2. Paslauga skirta DOT naudojimui oro taikinių nustatymo, sekimo ir neutralizavimo veiksmų taikomuosiuose tyrimuose (pratybose), naudojant įvairias antidroninės kovos priemones.
2. Bendrieji reikalavimai:
2.1. Paslaugos, nurodytos 1.1. p., atlikimo tiksli vieta ir laikas bus nurodyti pirkimo dokumentuose;
2.2. Visi su Paslaugos vykdymu susiję darbai ir techninis aptarnavimas turi būti vykdomi tik teikėjo pajėgumais ir resursais šaudymo personalo nurodytoje vietovėje;
2.3. Teikėjui vykdant DOT aptarnavimo ar remonto darbus ar esant kitiems nenumatytiems atvejams nurodytoje taikinių paleidimo vietoje, užsakovui turi būti paleidžiamas kitas DOT. Atsitikus nenumatytoms aplinkybėms, tokioms kaip DOT nepakilimas į nurodytą aukštį ir nuotolį, sprogimas ore, per trumpas taikinio buvimas ore ar pan., teikėjas turi pašalinti gedimus per ne ilgesnį kaip 30 min. laikotarpį arba užsakovui pateikti naują DOT;
2.4. Teikėjui padarius žalą aplinkai, žmonėms, materialiajam turtui ir t. t., teikėjas atsako pagal Lietuvos Respublikoje galiojančius teisės aktus ir įstatymus;
2.5. Teikėjo siūlomas DOT turi būti išbandytas ir sėkmingai dalyvavęs tokio pobūdžio tyrimuose ar pratybose;
2.6. Teikėjas ir visi teikėjo nurodyti asmenys, dalyvaujantys pratybose, privalo vykdyti visus užsakovo nurodymus, susijusius su tyrimų organizavimu ir sauga;
2.7. Teikėjas paleidžia ir operuoja DOT pagal šaudymo vadovo numatytą skrydžio planą (aukštis, atstumas, geografinė lokacija, greitis) arba pagal šaudymo vadovo komandas realiu laiku;
2.8. DOT turi būti paleidžiamas tiksliai nurodytu laiku (su leistina 60 sekundžių paklaida);
2.9. Naujo DOT paruošimo / pertaisymo paleidimui laikas – ne ilgesnis kaip 10 min.;  
2.10. DOT skrydžių valdyme turi būti galimybė skrydį vykdyti automatiniu režimu pagal nustatytą skrydžio planą.
2.11. Teikėjas užtikrina DOT skrydžius 2.7 papunktyje nurodytomis sąlygomis 3 (tris) pratybų dienas ne mažiau kaip po 6 (šešias) valandas per dieną su pertraukomis (iš viso 18 val.).


3. Techniniai reikalavimai:
3.1. Pratyboms pateikti DOT turi būti dviejų tipų – varomi elektros varikliais ir vidaus degimo varikliais.
3.2. Pratyboms pateiktų ir numušimui skirtų DOT kiekis yra ne mažiau kaip 4 (keturi) vnt. (2 vnt. varomi elektros varikliais ir 2 vnt. varomi vidaus degimo varikliais);
3.3. DOT horizontalus kruizinis greitis – ne mažesnis nei 140 km/h ir ne didesnis nei 220 km/h;
3.4. Išskleisto DOT sparnų mojis  – nuo 2 metrų iki 4 metrų; 
3.5. DOT fiuzeliažo forma:
3.5.1. elektros varikliais varomi DOT turi turėti „Delta“ formos fiuzeliažą (sparno formą, kuri turi trikampį kontūrą, plačią pagrindo dalį ir siaurą priekinę dalį);
3.5.2. vidaus degimo varikliais varomi DOT turi turėti tradicinį (lėktuvo tipo) fiuzeliažą;
3.6. DOT turi patikimai veikti oro temperatūrai esant nuo –10ºC iki +40ºC ir vėjo greičiui iki 10 m/s;
[bookmark: _Hlk241847340]3.7. Elektros variklio varomo DOT skrydžio laikas – ne mažiau kaip 30 min., vidaus degimo variklio varomo DOT – ne mažiau kaip 120 min.;
3.8. DOT spalva turi būti ryški, kad išsiskirtų iš dangaus ir gamtovaizdžio fono, tam, kad būtų galima jį stebėti ir sekti vizualiai;
3.9. DOT turi turėti ne mažesnį kaip 0,1 m2 radarų sistemoms matomą atspindžio plotą arba papildomą įrenginį, kuris padidina jo atspindžio plotą iki keliamų reikalavimų. 

